open-index/open-wikipedia-markdown huggingface dataset:
Tettegras

**Tettegras** (*Pinguicula vulgaris*) er den vanligste arten i tettegrasslekta i Norge. Denne arten finnes i myrområder i store deler av Norge og er lett gjenkjennelig med sin bladrosett av gulgrønne blader og enslige fiolette blomst. Planten er «kjøttetende» ved at insekter fester seg til bladene og så fordøyes av enzymer som planten skiller ut.

## Utseende
Tettegras er flerårige planter med en bladrosett av gulgrønne blader og en enkelt, bladløs stengel med en blomst. Blomsterstengelen har kjertelhår. Blomsten er ensymmetrisk, fiolett og 1,5-2 cm lang med en spore. Plantens frukt er en kapsel med ett rom og mange frø.

## Økologi og utbredelse
Plantene finnes i myrområder og på grunn av muligheten til å skaffe seg ekstra nitrogen via fangst av insekter, er de i stand til å leve på næringfattige myrer. 

Tettegras er vanlig i hele landet til høyt til fjells, høyderekord er 1570 moh i Lom. Artens utbredelse er i de boreale områder på hele den nordlige halvkule.

## Kulturhistorie
Denne arten har hatt stor betydning i for folk idet bladene har vært brukt til å produsere syrnet melk kalt tettemelk. Hvorvidt bladene virkelig har en funksjon i dette er omdiskutert. Tettemelk er en syrnet melk med karakterisk seighet; melka kan trekkes ut i lange strenger. Som andre syrnede melketyper er tettemelk et resultat av melkesyrebakterier, men hvorvidt de bakteriene som gir tettemelk har en tilknytning til tettegras er fortsatt uklart. Det hele kompliseres av tettegrasbladenes funksjon som løype; melk vil løpe sammen når den utsettes for bladenes enzymer.

## Referanser




## Eksterne lenker
*
Brattlikollen

**Brattlikollen** er et boligstrøk i bydel Nordstrand i Oslo. Området var tidligere en del av Ryen gård, men ligger på en høyde (derav navnet) mellom de øvrige Ryenjordene og Brannfjell / Ryen Varde. Brattlikollen er også navnet på grunnkrets 3504 i Oslo.
Kretsen grenser mot Ryen i øst (langs E6), mot Karlsrud i sør (langs Sandstuveien), og Bekkelagshøgda (grense ved Steingrims vei) og naturområdet Ekeberg i vest, og ved friområde nord for Bauneveien mot Simensbråten i nord. Grunnet nærheten til Ekeberg/Brannfjell kaller enkelte området bare for Brannfjell, selv om dette egentlig kun er navnet på høydedraget.

Navnet kommer fra A/S Brattlikollen, stiftet av murmester Hermod Brattli på slutten av 1940-tallet. I årene 1952–1956 stod selskapet for utbyggingen av 13 boligblokker i Bratlikollen Boligsameie, mens strøket for øvrig består for det meste av småhusbebyggelse. I tillegg finner man Brattlikollen stasjon her, denne stasjonen ligger 40 meter høyere enn nabostasjonen Ryen stasjon.

## Referanser




## Eksterne lenker
*
Sovjetunionen under Sommer-OL 1960

**Sovjetunionen under Sommer-OL 1960**. 284 sportsutøvere, 234 menn og 50 kvinner fra Sovjetunionen deltok i femten sporter under Sommer-OL 1960 i Roma. Det var tredje gangen som Sovjetunionen deltok i et sommer-OL, de ble beste nasjon med førtitre gull-, tjueni sølv- og trettien bronsemedaljer. Vektløfteren Jurij Vlasov var Sovjetunionens flaggbærer under åpningsseremonien.

## Medaljer

## Medaljevinnerne

## Referanser


## Eksterne lenker
*  Soviet Union at the 1960 Roma Summer Games på Sports-reference.com/olympics
Endelig (Uff, ikke nå igjen)

***Endelig (Uff ikke nå igjen)*** er et musikkalbum med Jonas Fjeld Band, utgitt i 1975. 

## Sporliste

# «Berre kvit» (Can't Get Enough of Your Love, Babe) (B. White/Mathisen/Bonde)
# «Nytt fra edruskapsnemda» (Eple Skrott)
# «Ælverock» (Red River Valley) (Jonas Fjeld Band)
## «Begravelse» (Jonas Fjeld Band)
## «Taffel» (Jonas Fjeld Band)
## «Gammeldans» (Jonas Fjeld Band)
## «Samfunnshus» (Jonas Fjeld Band)
## «Pop-festival» (Jonas Fjeld Band)
# «Stuntmannen sønner» (Eple Skrott)
# «Abbas Greatest Hits» (Jonas Fjeld Band)
# «Kjære pappa (ikke drikk nå igjen!)» (Jonas Fjeld Band)
# «Ode til strømsgodset» (Jonas Fjeld Band)
# «Ali Baba» (Gay/Falsk)
# «Frem fra trengselen» (Fjeld)
# «Jodlevise» (Zebisch/Munz/Mathisen)
# «Pause» (Jonas Fjeld Band)
# «Trond Bone» (Tom Dooley), (Fjeld)
# «Evig og alltid» (Vlavianos/Constantinos/Riis/Fjeld)
# «Bikkja til naboen» (Fjeld/Falsk)

## Medvirkende
### Jonas Fjeld Band
* Jonas Fjeld - gitarer, sang, kor, låtskriver
* Herodes Falsk - tekstforfatter, kor, sang, produsent
* Bent Bredesen - gitarer, kor, omslagsdesign
* Erik Kristensen - gitarer
* Eple Skrott - bass, kor
* Tom Knutsen - trommer
### Andre medvirkende
* Tom Mathisen - sang, gitar, kor, låtskriver
* Erling Bonde - kor, trekkspill
* Haakon Graf - keyboard, synth
* Henning Johnsen - trombone
* Helge Jørgensen - trombone
* Hans Petter Danielsen - tekniker, produsent
* Arild Sønstrød - omslagsdesign
* Trond Bredesen - omslagsdesign
* Ole Paus - ?
The Tennessee Tapes

***Tennessee Tapes*** er et musikkalbum med Jonas Fjeld Band, utgitt i 1977. 

## Sporliste

# «Tiger» (Fjeld/Tylden)
# «We Could Do It Again» (Cooling/Tylden)
# «Singapore» (Fjeld/Tylden)
# «Woman» (Fjeld/Tylden)
# «Gotta Get Up to Get Down» (Jimmy Tarbutton)
# «Did You See the Saucers» (Cooling/Tylden)
# «Boogie on Jole Blon» (Fjeld/Tylden)
# «I'm Crying» (Fjeld/Tylden)
# «Are You Ever Coming Back» (H. Normann/Tylden)
# «Roll on» (J.J. Cale)
## Medvirkende
### Jonas Fjeld
* Jonas Fjeld - gitarer, piano, sang, låtskriver
* Bent Bredesen - gitarer, kor, sang, låtskriver
* Erik Kristensen - gitarer, kor, låtskriver
* Øyvind Kristensen - bass, kor
* Tom Knutsen - trommer
### Andre medvirkende
* George Tidwell - trompet
* Dennis Goode - trombone
* Billy Puett - saxofon 
* Farrell Morris - perkusjon, congas
* Nick Rather - bass
* Joe Osborn - bass
* Dianne Davidson - bakgrunnsvokal
* Don Everly - bakgrunnsvokal
* Florence Warner - bakgrunnsvokal
* Marcia Routh - bakgrunnsvokal
* Pebble Daniels - bakgrunnsvokal
* Janie Fricke - bakgrunnsvokal
* Skeeter Davis - bakgrunnsvokal 
* Karl Himmel - trommer
* Tommy Cogbill - bass
* Mac Gayden - elektrisk gitar
* Reggie Young - elektrisk gitar
* Bobby Wood - piano
* Audun Tylden - låtskriver
* Mike Lawler - synth
* Buddy Emmons - steelgitar
* Johnny Christopher - elektrisk gitar
* Jimmy Tarbutton - låtskriver, produsent, elektrisk gitar
* James Tarbutton - miksing
* Ken McLaughlin - fotograf
* Harold McBrayer - fotograf
Den gamle veien

***Den gamle veien*** er et musikkalbum med Jonas Fjeld og Henning Kvitnes, utgitt i 2009. Dette er duoens første plateutgivelse. Albumet lå 16 uker på VG-lista og endte med andreplass som beste plassering.

## Sporliste

# «Noen speller Willin'» (Fjeld/Kvitnes)
# «Ut å stjæle hester» (Henning Kvitnes)
# «Siste terningkast» (Fjeld/Kvitnes)
# «Å elske noen» (Henning Kvitnes)
# «Vår evighet» (Hagerup/Fjeld)
# «Den gamle veien» (Henning Kvitnes)
# «Gamle minner» (Andersen/Fjeld)
# «Rose i Svelvik» (Fjeld/Kvitnes)
# «November» (Fjeld/Kvitnes)
# «Sett en bete tatt» (Henning Kvitnes)
# «De minste på jord» (Wilson/Fjeld/Kvitnes)
## Medvirkende
### Musikere
* Jonas Fjeld - sang, gitarer, låtskriver, kor
* Henning Kvitnes - sang, gitarer, låtskriver, kor
* Geir Sundstøl - gitarer, munnspill, banjo, mandolin, orgel, steelgitar
* Greg Readling - piano
* Birger Mistereggen - perkusjon, munnharpe
* Finn Tore Tokle - bass, bakgrunnvokal
* Jon Terje Rovedal - trekkspill
### Andre medvirkende
* Kai Andersen - tekniker
* David Wilson - låtskriver
* Astor Andersen - låtskriver
* Klaus Hagerup - låtskriver
* Tor Magne Hallibakken - produsent
* Jørgen Bratlie - A&R-direktør
Gunnar Tellnes

**Gunnar Tellnes** (født 12. november 1949 i Bergen) er en norsk lege og forsker. Han er professor emeritus i samfunnsmedisin/trygdemedisin ved Institutt for helse og samfunn ved Universitetet i Oslo (UiO), og i 2020-21 professor II i folkehelse ved Høyskolen Kristiania.

## Karriere

Han har vært lege på Værøy og Røst 1979–84. Han ble spesialist i allmennmedisin i 1990 og i samfunnsmedisin i 1991, tok Solstrandkurset for ledere (AFF) 1994–1995 og kandidatgrad i helseadminsitrasjon (MHA) ved UiO i 2002. 
Han var forsker og førsteamanuensis ved UiO 1984–1991, og professor i trygdemedisin fra 1991. Har vært prodekanus, forskningskoordinator og dekanus ved Det medisinske fakultet 1996–99, leder for Seksjon for trygdemedisin ved UiO og rådgivende overlege i NAV Akershus/NAV Øst-Viken. Han har vært styreleder i Stiftelsen NaKuHel i Asker og Stiftelsen Storedal kultursenter i Sarpsborg, og har vært president for European Public Health Association og styreleder og initiativtaker til Norsk forening for folkehelse (1998–2008).

Han har også vært professor II i forebyggende helsearbeid ved Høgskolen i Akershus 2001-07, professor II i folkehelse ved Høgskolen i Hedmark 2008–2009 og professor II i folkehelse ved Høyskolen Kristiania fra 2020.

Han har vært rådgivende lege i Moss og Rygge og overlege i Rikstrygdeverket 1985–1998, rådgivende overlege i fylket (Vestfold) og Sagene Torshov 2001–2002, og i NAV Buskerud 2009–12, bedriftslege i Modum felles bedriftshelsetjeneste 2012-2015 og bedriftslege i Saga BHT i Hønefoss i 2017. 

## Tillitsverv
* President i European Public Health Association
* Styreleder i Norsk forening for folkehelse  
* Styreleder for Storedal Kultursenter – Et Natur-Kultur-Helse senter i Sarpsborg, Østfold, 1998-2002

Tellnes etablerte NaKuHel-senteret i Asker og var styreleder fra starten av i 1994. Siden 2004 president i Nature-Culture-Health International. Visepresident i International Academy of Science – Health & Ecology (ICSD) fra 2008. Visepresident of the EUPHA section on Public Mental Health 2006-10.

## Litteratur
*Folketrygdens framtid - Hvor går NAV?* (redaktør) Cappelen Damm, 2014

*Samspillet Natur-Kultur-Helse - NaKuHel-konseptet i teori og praksis* Fagbokforlaget.no 2016 

*Helsefremmende samhandling - Natur og kultur som folkehelse* (redakør) Fagbokforlaget.no 2017 

*Friluftsliv, kystkultur og vakre løsninger - Hva styrker de unges helse, miljø og livskvalitet*, (redaktør) NAKUHEL-forlaget 2018.

## Eksterne lenker

* Biografi v/UiO
*
Deimantas Bička

**Deimantas Bička** (født 13. februar 1972) er en litauisk tidligere fotballspiller. Han spilte vanligvis på midtbanen og var kaptein på FK Ekranas. Han ble kåret til beste spiller i A Lyga i 2008.

I 1993 spilte han to landskamper for det .

## Referanser


## Eksterne lenker
*
Rattata (pokémon)

**Rattata** (コラッタ Koratta) er en pokémon fra den første generasjonen. Den er svært vanlig ute i naturen og i regioner som Kanto og Johto i Pokémon-verdenen. Rattata er en liten lilla rotte med store røde øyne firkantede tenner. Den går på fire bein. Rattata er blant de tidligste pokémonene som kan fanges opp av spillere, i tillegg til at der det finnes en rattata finnes det vanligvis flere.

De lager reir nesten overalt og er altetende. En rattatas huggtenner vokser kontinuerlig gjennom hele livsløpet sitt. De er best kjent for sine «Quick Attack»-angrep, som tillater dem å slå fienden først, selv om det ikke er deres tur til å gjøre det.

## Referanser


## Eksterne lenker
*
Finnguttens frieri

«**Finnguttens frieri**» er et skillingstrykk som ble samlet inn til Alf Prøysens visespalte i «Magasinet for alle», som han presenterte i bladet i 1954. Den er også tatt med i boken «De gamle visene med Alf Prøysen». Det oppgis ingen opprinnelse til skillingsvisen.

## Teksten

**1.**Nå er det kommet i mine tanker at jeg vil søke meg opp en venn,
alt hen på sjøen jeg monne vanke der har jeg mangen fornøyet stund.
Alt hen til Bergen jeg monne vanke, der har jeg piker så tykt som sand,
jeg ønsket at jeg var deres like, og at jeg var av den samme stand.

**2.**Jeg gikk opp og skuet på dristige piker min glede den var usigelig,
jeg til min stallbroder monne sige at disse piker behager mig,
der så jeg piken som var over alle gid hun ble med meg til Finnjans land,
jeg ville gjerne med henne tale men her på gården går det ei an.

**3.**En torsdagsaften gikk jeg og tenkte, en fredagsaften da kom jeg dit,
jeg som en frier der monne vente, jeg ble mottagen på beste vis.
Jeg var vel fremme og litt unnselig, men enda vovet jeg like ut,
jeg må vel tro at jeg kan fiksere jeg må vel tro at det kan gå an.

**4.**Vackra flicka du må ei tvila, thi jeg er oppfødt i Finnjans land,
ja Finnjans land har jeg aller kjærest der hvor jeg vanker og hvor jeg bor,
at når du bare min vackra flicka, vil blive med meg til Finnjans land,
jeg vil ei ønske meg bedre lykke o gid vi bare var alt i hop.

**5.**Og er det sannhet som du nu siger at du er finne og er så fin,
Gud hjelpe mig da som deg lover at sove søtt uti armen min.
Hvorledes akter du deg at leve ja aller helst med den norske mø,
for deres mat kan jeg ikke ete, Gud gi meg heller det tørre brød.

**6.**I Finlands skover skal du ei svelte, men leve der ut i godt forsyn,
ja ut i pannen der skal du smelte det bjønnefett ut i ister bind.
Og dyppe det i den sure lauken som vokser der både dag og natt,
og ete kjinnegraut og mussusuppe og have gjestebud til hver dag.

**7.**At have gjestebud var dog galant, men det er kostbart at leve så,
det får vel være for meg det samme, når jeg kun får det hvert fjerdingår.
Jeg frykter mest for den vinterkulden, thi jeg er født ut i varme hus,
og mine kleder er alt for tynne og leve der ut i sne og sludd.

**8.**På Finnjans skove skal du ei fryse ei heller mister du helsen din,
inn under bjørnefellen skal du smyge og sove søtt ut i armen min.
Ja lappskinnstrøyen og bjørnefellen og reinsskinnssokker og elgskinnssko,
og reverompen til ring om halsen den bruker finngubben hvor han bor.

**9.**Ja attenhundre og femten skriver den første juni ved klokken fem,
da kom jeg hjem til min vackra flicka fra Norges grenser til Finland hen.
Ja attenhundre og femten skriver da kom jeg hjem til mitt fødeland,
da kom jeg hjem til de grønne lunder som speiler seg i det klare vann.

**10.**Og all den glede som har meg ytret det er umulig å tale så,
da kom de frem mine fire søstre de var stafferet fra topp til tå.
På deres måte så var de fine, men da de kom hen til flickan min,
da ble de jotte, da ble de stygge, ja de ble verre enn skogens dyr.
Jeg har her i pulten et hemmelig lukke

«**Jeg har her i pulten et hemmelig lukke**» er en sang med tittelen **Pebersvendens Museum**, laget av den danske dikter og komponist Erik Bøgh. Sangen er trykt i Bøghs *Hundrede Viser*, som kom ut på 1850 tallet og senere i hans svært populære *Halvandet Hundrede Viser* som kom ut i 1881.

Visa ble svært populær også i Norge og ble snart oppfattet som en folkevise. Den er trykt i en rekke norske sang- og visebøker rundt 1900. Den ble også sendt inn til Alf Prøysens visespalte i «Magasinet for alle» [1954-55]. Ved århundreskiftet ble visa også  utgitt i skillingstrykk. 

I melodisamlingen til *Halvandet Hundrede Viser* oppgir han at visen er diktet til en gammel opprinnelig tysk melodi.

## Referanser


## Teksten

**1.**Jeg har her i pulten et hemmelig lukke,
der gjemmer så mangen en kostelig skatt,
det er en erindring fra hver av de smukke
elskverdige piker, som har meg forlatt.
Det er et slags skattkammer som du måske
kan have besynderlig godt av at se.

**2.**Det skrivetøy, som du min kjære venninne
Augusta meg sendte til julepresent,
det står meg så tydelig ennu i minne
jeg brukte det første og eneste gang.
Just selvsamme nyttårsdag svaret jeg skrev 
på lille Augusta oppslagelsesbrev.

**3.**Det tørklede med de broderede kanter
den skjønne Marie en aften meg ga,
det rinner så ofte meg ennu i tanker
men nu er hun borte, ja stort var mitt tap.
Jeg tørrede først mine øyne derpå
da henne i løytnantens armer jeg så.

**4.**Se her er fra Anna en pakke med breve,
de brenner ennu i min hand som en glød,
der sverger hun på at for meg vil hun leve
ja meg vil hun elske i liv og i død.
Ja selvsamme løfte forleden jeg så
kun sto der en annens adresse der på.

**5.**Her er et portrett av den yndige Jette
se dog hvilken øyne, ja se hvilken munn,
det skjenktes meg av den yndige brunette
straks efter forlovelsens salige stund.
Det ligner grangivelig tvivel om I vil
grossereren har originalen dertil.

**6.**Her har jeg en lokk til erindring om Stine,
jeg klippet den selv av det mørkbrune hår,
hun rakte meg den med en truende mine
hvorfor at hun truede nu jeg forstår.
Thi hvis hennes elskere alle en tok
de mørkebrune lokker ei lenger forslo.

**7.**Se her er en pakke med lignende saker
fra Dina og Stina og Fina med fler,
jeg har vel grunn til å klage og sørge
dog klager jeg ikke som I nu vel ser.
Men jeg som bestandig var pikenes venn
dog nu tar det tid før jeg tror dem igjen.
Sjællandsvisen

«**Sjællandsvisen**» er et skillingstrykk som Alf Prøysen presenterte i sin visespalte i bladet «Magasinet for Alle», årgang 1954-1955. Visen er også tatt med i samlingen «De gamle visene med Alf Prøysen». Skillingsvisen er av ukjent opprinnelse.

## Teksten

**1.** Ved Sjællands kyster bodde der to unge, de elskede hverandre huld og tro,
men de var fattige og tiden trange, og folk berøvet dem all deres tro.

**2.** Men da de ikke kunne få hinannen, blev gutten sløv og flasken ble hans trøst,
men piken hun bevarede forstanden hun reiste bort fra Sjællands grønne kyst.

**3.** Men ingen visste hvorhen hun var dragen, hun skrev ei brev, ei sendte noe bud,
men alle fant det var klart som dagen, at piken kastet seg i sjøen ut.

**4.** Han sank alt mer til slutt han gikk som tigger, enskjønt han var en rask og kraftig mann,
og alle fant at det var klart som dagen at gutten hadde mistet sin forstand.

**5.** Men piken i Amerika gikk stille i huset hos en grunnrik enkemann,
titt så han pikens bitre tårer trille for ham der hjemme i sitt fedreland.

**6.** Gift deg med meg og når jeg dør, så skjenker jeg deg mitt gods hvis du meg pleie vil,
så fries du fra fattigdommens lenker og siden får du ham din hu står til.

**7.** Men piken gråt da hun for alteret trådte dog var hun god i mot den gamle mann,
to år derpå han i gravens skjød måtte, hun sto som enke og i fornem stand.

**8.** Så reiste hun til Sjællands grønne sletter, hun søkte der sin ungdomskjærlighet,
han var den første og han var den rette skjønt han var sunket i kummer ned.

**9.** Ti år var svunnet nesten ingen kjente den raske kvinne da hun steg i land,
men da hun seg i mot hans hytte vendte da gråt han som et lite barn på strand.

**10.** Hun sagde: Well, jeg ser din arme stilling, men elsker du meg ennu fro som før,
så følg med meg vi skal dele hver skilling og du er herre innenfor min dør.

**11.** Hvis du vil love meg med ærlig streben at fjerne lastens berme fra ditt sinn,
så svar meg ja med hjerte og med leben, da kysset han ærbødig hennes kinn.

**12.** Til slutt i tvende år han sto på prøve han holdt seg godt, hans last kom ei igjen,
nå er han herre vil sin gjerning øve, og leve sammen med sin elskede venn.

## Referanser
Frøken Agnes og Herman

«**Frøken Agnes og Herman**» er opprinnelig et svensk skillingstrykk, og skrevet av L. Fredrik Ågren (1856–1928). Det ble første gang trykket i 1900, og kom ut i mange skillingstrykk senere.
På skillingstrykket står det skrevet: «Den bekjente sang om Grevedatteren frøken Agnes og hennes hjertens kjær Herman». Alf Prøysen samlet denne visen inn til visespalten sin i «Magasinet for Alle», og den er også tatt med i «De gamle visene med Alf Prøysen».

## Kilder
*Elin Prøysen, Sangene i våre hjerter Damm 2007

## Teksten

**1.**Frøken Agnes ut i dystre drømmer gå, ut i natten kan hun ikke freden få,
fast et rom så fint og hun i gyllen skrud må dog søvnen vike alt i natten ut.

**2.**Ut på muntre baller og den fine fest, stakkars Agnes hun må stadig være gjest,
hun i dansen gynger blant så mange fler, og hjertet bløder fast at munnen ler.

**3.**For nylig kom den strenge fader inn til hennes kammer hun ble blek om kinn,
han talede til frøken Agnes så, at redselsfullt hun monne for ham stå.

**4.**Gode Agnes nylig var din beiler her, Grev Rudolf han deg elsker vet enhver,
om otte dage kled deg i ditt skrud thi da skal du bli Greve Rudolfs brud.

**5.**Og dermed gikk han ut fra hennes rum, av redsel Agnes stander nesten stum,
nei før vil jeg i livet slettes ut før jeg vil blive greve Rudolfs brud.

**6.**Thi Herman han er jo min hjertenskjær, fast elsked Herman meget fattig er,
akk hvorfor ble jeg født i rikdom stand hvi kunne jeg ei fattig bli som han.

**7.**Så lød den stolte grevedatterens røst, men ingen kunne give henne trøst
titt Herman han i krig er dragen ut at kjempe, Agnes blive vil hans brud.

**8.**Om tvende år han kommer atter hjem igjen men tvende år er hårde tid for dem,
som elsker høyt i ungdoms vår og bringer hjertet mange dype sår.

**9.**Hin aftenstund skjønn Agnes kval er stor, o kjære hadde du nu levet mor,
din datter du dog ei forstøte vil kun Herman er det jeg skal høre til.

**10.**Så hen til faderen i hast et brev så kjærlighetsfullt den unge pike skrev,
forlat, forlat jeg Eder bede vil, jeg kan ei høre Greve Rudolf til.

**11.**Skjønn Agens ganger så til stranden ned og bøyer kne hist på det dystre sted.
O tag du min kjære herre gud og kastet seg i bølgenes favntak ut.

**12.**Den neste morgen kommer greven stolt og hist på stranden på sin ganger boldt
og da man Agnes lik har brakt i land er hjertet smeltet hos den harde mann.

**13.**Mens Agens ligger hist på båren blek hun ei i livet dog sin elsker svek,
og Herman dro i hast til fremmede land og fant sin grav hist ved den nøgne strand.

**14.**Nu sitter Greven hist så taus igjen, forlatt av alle, ingen er hans venn,
på borgens mure lyder uglers skrik, og stadig minnes han den kjæres lik.
Make up

***Make up*** er et musikkalbum med Jonas Fjeld Band, utgitt i 1979.

## Sporliste

# «No Time to Say Goodbye» (Fjeld/Gallie)
# «Johnny Cruel» (Fjeld/Tylden)
# «Shacking Up With the Blues» (Bredesen/Schlitz)
# «Reminiscing» (Bredesen/Hadaway)
# «You're Gonna Get What's Coming» (Fjeld/Gallie)
# «Police Blues» (Fjeld/Bredesen/Schlitz/Metall)
# «Running Out of Time» (Bredesen/Hadaway)
# «Lay Down My Head» (Bredesen/Hadaway)
# «Hit That Groove (All Right)» (Fjeld/Hadaway)
# «South American Booze» (Fjeld)
# «Till the Dust of Her Skin (Is Dust on the Floor)» (Fjeld/Sheridan)

## Medvirkende
### Jonas Fjeld Band
* Jonas Fjeld - gitarer, låtskriver, bass, keyboard, fløyte, perkusjon, sang, kor
* Bent Bredesen - bass, gitarer, sang, kor, perkusjon
* Igor Kill - bass, kor
* Tom Metall - trommer, perkusjon
### Andre medvirkende
* Helge Grøslie - elektrisk piano, orgel, bakgrunnsvokal
* Øystein Sunde - trommer, gitarer
* Knut Riisnæs - saksofon
* Haakon Graf - synth
* Trond Bredesen - omslagsdesign, foto, illustrasjon 
* Arild Sønstrød - omslagsdesign, foto
* Bruno Oldani - foto
* Hans Petter Danielsen - tekniker
* Ingar Helgesen - tekniker
* Tore Tambs Lyche - tekniker
With a Smile and a Song (sang)

**«With a Smile and a Song»** er en amerikansk sang med melodi av Frank Churchill og tekst av Larry Morey Den ble publisert i 1937.

Den ble fremført av Adriana Caselotti i Walt Disneys anuimerte film *[[Snøhvit og de syv dverger]]* (*Snow White and the Seven Dwarfs*) fra 1937.

## Norsk versjon
Tola har skrevet en norsk tekst. På norsk bærer den tittelen «Med et smil og en sang». 

### Innspilling
* Odeon Danseorkester Dir.: Bjarne Amdahl Refr.: Øystein Frantzen. Innspilt i Oslo 3. september 1938. Utgitt på 78-platen Odeon D-3517&nbsp;AN&nbsp;290222  
## Referanser
Ksenija Ustalova

**Ksenija Ustalova** (russisk: Ксения Александровна Усталова, født 1988 i Sverdlovsk) er en ukrainsk sprinter, som spesialiserer seg på 400 meter.

## Karriere
Som junior vant hun sin første internasjonale medalje under Junior-EM 2007 i Hengelo i Nederland. Her vant hun sølv på 400 meter individuelt og gull på 4 x 400 meter stafett sammen Olga Fomina, Anastasija Ott og Anna Verkhovskaja.

I 2009 ble det gull både på 400 meter individuelt og på 4 x 400 meter stafett under U23-EM i Kaunas i Litauen. De andre lagvenninnene på stafetten var Anna Sedova, Ksenija Zadorina, Ksenija Vdovina og Ljudmila Motsjalina.

I 2010 vant hun til sammen fire EM-medaljer. I juni var det Lag-EM i Bergen, her ble det nok en gang gull både på 400 meter individuelt og på 4 x 400 meter stafett, sammen Ksenija Zadorina, Natalija Ivanova og Natalija Antjuk. En drøy måned senere var det EM i friidrett i Barcelona, denne gangen fikk hun sølv på 400 meter, 3 hundredeler bak lagvenninnen Tatjana Firova. Russland vant, som i forrige EM, gullet på 4 x 400 meter stafett, foran Tyskland. Denne gangen delte hun gullet med Tatjana Firova, Anastasija Kapatsjinskaja og Antonina Krivosjapka.

## Referanser


## Eksterne lenker
* 
* European Athletics - ''Kseniya Ustalova''
Manpupuner fjellformasjoner

**Manpupuner fjellformasjoner** (også kjent som de syv sterke menn, eller søylene i Komirepublikken) er en samling med 7 gigantiske stenpillarer nord i Uralfjellene i den russiske delrepublikken Komi. Stensøylene er mellom 30 til 42 meter høye og står på en åskam.

Manpupunene blir ansett som en av Russland «syv undere» og er et populært besøksmål. 

## Eksterne lenker

* NGU om Manpupuner
* Engelskspråklig side om stenformasjonene
* Russisk nettside med bilder av stenformasjonene
Garry Shider

**Garry Marshall Shider** (født 24. juli 1953 i Plainfield i New Jersey, død 16. juni 2010 i Upper Marlboro i Maryland) var en USA-amerikansk låtskriver og gitarist. Han var sentral i funk-kollektivet Parliament-Funkadelic. Sammen med femten andre musikere herfra blei han i 1997 innvotert i Rock and Roll Hall of Fame.

Allerede som barn var Shider en aktiv sanger. Han og brødrene sang gospel og opptrådte som korister for blant annet Shirley Caesar og The Mighty Clouds of Joy. Som kunde i frisørsalongen til George Clinton fikk den unge Shiver høre doo-wop- og barbershop-sangen til de framtidige The Parliaments, samtidig som han sjøl kunne vise fram sine talenter innen gospel og gitarspill.

Seksten år gammel dro Shider og kameraten Cordell «Boogie» Mosson til Canada. De starta funk/rock-bandet *United Soul* (ofte forkorta til bare *US*). De fikk igjen kontakt med Clinton, som i 1971 produserte flere spor på en plateutgivelse for US. Året etter blei både Shider og Mosson med i Parliament-Funkadelic. De var med fram til oppløsninga på tidlig 1980-tall, og Shider bidro også som med-låtskriver på ei rekke sanger. Han synger hovedstemmen på tittellåten på plata «Cosmic Slop» fra 1973. Han synger også på «One Nation Under a Groove» fra 1978, en låt som lå på topp på soul-listene i USA i åtte uker. Seinere var han sentral i *P-Funk All-Stars*, og han deltok også i ulike avleggergrupper.

Shider fikk tilnavnet «Diaper Man» (bleiemannen), fordi han ofte opptrådte på scenen iført bare et bleieaktig lendeklede.

Han gav i 1988 ut singelen «Beautiful» og seinere albumene *Diaper Man, The Second Coming* og *Diaperman Goes Starchild*. Han har bidratt til en rekke filmer og har vært nominert til Grammy-pris som låtskriver to ganger.

Han døde av kreft i 2010.

## Referanser




## Eksterne lenker
* 
*
Runme Shaw

**Runme Shaw** (kinesisk: 邵仁枚, pinyin: *Shào Rénméi*, jyutping: *Siu6 Jan4mui4*, født 1901 i Zhenhai i provinsen Zhejiang i Kina, død 1985 i Singapore) var en kinesisk forretningsmann. Han grunnla filmstudioet Shaw Brothers og drev det sammen med sin bror Run Run Shaw.

## Referanser


## Eksterne lenker
*
Antonina Krivosjapka

**Antonina Vladimirovna Krivosjapka** (russisk: Антонина Владимировна Кривошапка; født 21. juli 1987 i Rostov-na-Donu) er en russisk sprinter, som spesialiserer seg på 400 meter.

## Karriere
Krivosjapka vant sølvmedalje på 400 meter under Ungdoms-VM 2003, med tiden 53,54, men hadde liten suksess i de følgende årene, og ble bl.a. slått ut med femteplass i forsøksheatet under Junior-VM 2004. Hun forbedret ikke sin personlige rekord i 2005 eller 2006, og konkurrerte kun på nasjonalt nivå. Imidlertid begynte hun å stadig forbedre sine prestasjoner i 2007 og 2008, og noterte sesongbeste på hhv. 52,32 og 51,24.

Krivosjapkas internasjonale gjennombrudd kom i 2009, da hun satte personlig rekord med 50,55 på 400 meter innendørs da hun vant det russiske mesterskapet innendørs, og hun vant senere gull på 400 meter under Innendørs-EM 2009. I det samme mesterskapet vant hun gull på 4 x 400 meter stafett, sammen med lagkameratene Natalya Antyukh, Darja Safonova og Jelena Voynova. Senere samme år, under semifinalen i den russiske nasjonale mesterskap i Tsjeboksary, senket hun sin personlige rekord utendørs på 400 m med nesten ett sekund, ved å løpe på 49,29, den nest beste tiden i verden dette året. Hun ble russisk mester, med tiden 49,71 s. Med disse sterke prestasjonene var Krivosjapka regnet som en medaljefavoritt foran VM i Berlin. På 400-meterfinalen vant hun bronse på 49,71, bak Sanya Richards og Shericka Williams. Hun vant bronse på 4x400 m stafett, der hun var ankerkvinne på det russiske laget.

Hun fikk en skade på en uvanlig måte tidlig i 2010 – mens de trente sprint på en bane i Volgograd gikk en ung gutt inn i banen hennes, og hun strakk ryggen i sammenstøtet. Hun gikk dermed glipp av VM i friidrett innendørs 2010, men ble frisk til utendørssesongen.

## Referanser


## Eksterne lenker
* 
*  European Athletics - ''Antonina Krivoshapka''
Bassen & Co

***Bassen & Co*** var en norsk tegneserie tegnet av Tønsberg-tegneren Lars Wangensten-Berge. Denne serien gikk som en ukentlig helside i ukemagasinet Familien / ("Kristen Ungdom"). Bassen & Co ble første gang trykt i "Familien" nummer 3 1949 og gikk i nesten 20 år, frem til blad nummer 17 i 1968.

I boken "Tegneseriens triangel" (av Morten Harper) står det følgende om serien: "Bassen er en tretten år gammel gutt. Han og hans to gode venner lever i en småby i Sør-Norge. Guttene er relativt prektige, men skildres i hovedsak realistisk. De opplever spennende eventyr i møter med skurker, men ordner alltid opp til slutt. Serien er virkelighetsnær, men beholder en spenningsnerve. Tegningene av både mennesker og miljø er stilsikre".

## Kilder
*Tegneserien i og utenfor rutene II: Tegneseriens triangel – 1997.
Amandaprisen 2010

**Amandaprisen 2010** var den 26. utdelingen av Amandaprisen. Utdelingen fant sted 20. august 2010 i forbindelse med den 38. utgaven av Den norske filmfestivalen i Haugesund. Prisen gjaldt norske filmproduksjoner i perioden 1. juli 2009 til 30. juni 2010.

Filmen *[[Upperdog]]* fikk flest priser med fem, mens *[[Knerten (film)|Knerten]]* fikk tre. Det ble delt ut priser i 20 kategorier, en mer enn året før. Ny kategori av året var beste visuelle effekter. Klassen beste barne- og ungdomsfilm endret navn til beste barnefilm, og gikk fra dette året over til å gjelde kun barnefilmer. Vinneren av Folkets Amanda ble kåret gjennom en tredelt publikumsavstemning hvor alle 21 filmer som ble vurdert til de ulike prisene var nominert til første runde. Ved hjelp av avstemning på VGs nettsider gikk ti av disse videre til en ny avstemningsrunde og fem av disse igjen til finalerunden.

Utdelingen ble overført på TV 2 og ble ledet av Dennis Storhøi og Ingrid Bolsø Berdal. Nominasjonene ble offentliggjort 23. juni og 21 filmer ble vurdert.

## Vinnere og nominerte
Vinnere står først i tabellen og er merket med **fet skrift**.

## Referanser


## Kilder
* 
* 
* 
*
Denis Aleksejev

**Denis Aleksejev** (russisk: Денис Сергеевич Алексеев, født 26. desember 1987) er en russisk sprinter, som spesialiserer seg på 400 meter. 

Han ble U23-europamester på 400 meter i 2007. 

## Dopingutstengelse
Aleksejev testet positive for anabolske steroider 4-Chlorodehydromethyltestosterone (Oral Turinabol) i en kontroll utenfor konkurranse den 27. juni 2013 og ble da utestengt i to år. Utestengelsen ble avsluttet den 3. juli 2015.

I mai 2016, ble det rapportert at Aleksejev var en av 14 russiske utøvere, og ni medaljevinnere, som var implisert i doping i forbindelse med ny testing av urinprøver fra Sommer-OL 2008. Aleksejev ble navngitt av det russiske pressbyrået TASS som en som var tatt for doping i forbindelse med retesten, som ble utført etter de russiske dopingskandalene i 2015 og 2016. Den 13. september 2016 ble dopingsaken og diskvalifisering bekreftet.

## Karriere
Aleksejev fikk søl på 400 meter under det russiske juniormesterskapet i friidrett innendørs i 2006, og han fikk sølv på 400 meter under det russiske U23-mesterskapet innendørs i 2007. Han vant gull på 400 meter under U23-EM i friidrett 2007 i Debrecen, med tiden 45,69. I samme mesterskap vant Russland også gull på 4 x 400 meter stafett. I august 2007 ble han nummer tre på 200 meter under det russiske mesterskapet i friidrett. Han ble tatt ut til å delta i VM i friidrett 2007, der Russland ble nummer fem på 4 x 400 meter stafett.

Året etter ble han nummer to på 400 meter under det russiske innendørsmesterskapet i friidrett. I mars deltok han i VM i friidrett innendørs 2008, der han ble slått ut i semifinalen på 400 meter. På 4 x 400 meter stafett kom Russland på sjetteplass. Under Europacupen i friidrett 2008 ble han nummer tre på 400 meter, og han ble russisk mester på 400 meter i 2008. 

I 2010 deltok han i VM i friidrett innendørs i Doha, der han også ble slått ut i semifinalen. 

## Referanser


## Eksterne lenker
* 
* Profil på European Athletics
Marius Thingvald

**Marius Thingvald** (født 19. februar 1983) er en norsk Disc jockey (DJ) også kjent som «DJ En som heter Marius». Han er fast DJ for rapgruppen Karpe Diem. Han turnerer også som klubb-DJ for en rekke utesteder i Norge. 

## Eksterne lenker
* hjemmeside
* karpediem.no
Kjetil Tandstad

**Kjetil Tandstad** (født 20. august 1950) er en norsk journalist og redaktør.

Han studerte mediefag i Volda og historie ved Universitetet i Bergen og var redaktør av Dag og Tid 1976-1980 og redaksjonssekretær ved Nynorsk pressekontor til 1982. I tiden 1982--2008 var han journalist i Sunnmørsposten. Han var leder ved Sunnmøre Museums avdeling Norsk Møbelfaglig Senter i Sykkylven i tiden 2008-2018. 

Han har gitt ut flere bøker og har også vært redaktør for *Årbok for [[Sykkylven]]* i flere år.

## Bibliografi
* *Absolutt Sunnmøre*. Det Norske Samlaget (2007)
* *Tandstads reviderte samlebok* (petitartikler). Sunnmørspostens forlag (2006)
* *Møre og Romsdal. I våre besteforeldres tid*. Cappelen (1990)
* *Handbok for huslause*. Samlaget (1982)

## Referanser


## Kilder
* Aftenposten Kultur 20. august 2010 side 13.

## Eksterne lenker
* Møbelmuseets hjemmeside 
*30 år med møbelfaglig museum i Sykkylven
Bremen rådhus

**Bremen rådhus** er et av de viktigste byggverk fra gotikken og Weserrenessansen i Europa. Fra juli 2004 er rådhuset sammen med Rolandstatuen på markedsplassen på UNESCOs liste over verdensarven.

Bygningen er sete for senatet og senatspresidenten og borgermesteren i Bremen.

I rådhuset er det bevart vinduer med mange glassmalerier fra 1600-tallet, med navnene og våpenskjoldene til senatsmedlemmer og borgermestre. Flere av disse finnes igjen som norske slektsvåpen, bl.a. Krefting og Lampe med stamfedre som innvandret fra Bremen til Norge. 

## Eksterne lenker
*
Askøyarven vil vi verja: Erik Bye gjester Askøy

***Askøyarven vil vi verja: Erik Bye gjester Askøy*** er et musikkalbum fra 1978.

Hetlevik Musikklag tok initiativ til produksjonen. Deler av platen ble spilt inn i Grieghallen i Bergen 3. og 4. mars 1978, og er dermed de første albumopptakene fra stedet.

## Sporliste
;Side A
#**Mannskoret LJOM og Fellesorkester** – «*Sang til Askøy*» 1:55 (Nils Eivind Nikolaisen/Olav Lavik) 
#**Mannskoret LJOM** – «*Ver sacrum (Heilag vår)*» 1:55 (Leif Solberg/Haakon Lie) 
#**Hetlevik Musikklag** – «*Melodier fra «Fuglehandleren»*» 8:03 (Carl Zeller/A.H. Jakeway) 
#**Mannskoret LJOM med Erik Bye** – «*Mobile Bay*» 1:16 (Traditional/Arr. Marshall Bartholomew) 
#**Fellesorkester med Erik Bye** – «*Gudmund Gudmundson (Et borgerkrigsportrett)*» 5:30 (Erik Bye/Arr. Willy Andresen/Arr. Nils Eivind Nikolaisen)

;Side B
#**Mannskoret LJOM** – «*Nocturne*» 3:17 (Evert Taube/Arr. Egil Schanke)  
#**Fellesorkester med Erik Bye** – «*Han som inga jente fekk*» 2:10 (Finn Ludt/Einar Skjæråsen)  
#**Mannskoret LJOM og Fellesorkester med Erik Bye** – «*Rio Grande*» 3:11 (Traditional/Arr. Dag Kristoffersen)  
#**Mannskoret LJOM og Fellesorkester med Erik Bye** – «*A' Roving*» 1:48 (Traditional/Arr. Dag Kristoffersen)  
#**Strusshamn Musikkforening** – «*Melodier fra «Hår»*» 7:25 (James Rado/Gerome Ragni/Galt MacDermot)

## Personell
*Erik Bye
*Hetlevik Musikklag
*Mannskoret LJOM
*Strusshamn Musikkforening

## Referanser


## Eksterne lenker
*
Li Shufu

**Li Shufu** (kinesisk: 李书福, pinyin: *Lǐ Shūfú*, født i 1963 i Taizhou i provinsen Zhejiang i Folkerepublikken Kina er en kinesisk forretningsmann.

Han er hovedeier av Zhejiang Geely-konsernet, en kinesisk bilprodusent. Han er også medlem i Kinas kommunistiske parti og representant i Det kinesiske folks politisk rådgivende konferanse.

Han begynte sin yrkesvirksomhet i 1986 som sjef for en fabrikk som produserte deler til kjøleskap. I 1995 ble han leder for Zhejiang Geely Holding Group og har vært det siden da. *[[Forbes]]* regner ham som en av Kinas rikeste personer.

Etter Geely-konsernets kjøp av Volvo Personvagnar i 2010 er Li Shufu også styreformann for selskapet.

## Referanser


## Eksterne lenker
*  
* Biografi fra ''Baidu Baike'' (på kinesisk)
* Artikkel fra China Daily, 2006-03-27.
Rolandstatuen i Bremen

**Rolandstatuen** i Bremen er en rolandstatue på markedsplassen i byen Bremen, mellom Bremen rådhus og Schütting (handelsbygningen). Statuen ble reist i 1404. Fra 2004 er Rolandstatuen på UNESCOs liste over verdensarven. 

Statuen er 5,47 meter høy og er plassert på en 60 cm høy sokkel. Den har ryggen mot en støttesøyle som er kronet med et ciborium i form av en baldakin. Med sokkel og ciborium rager Rolandstatuen 10,21 meter i været.
## Eksterne lenker
*
Type 5 (personvogn)

**Type 5** er betegnelsen på en generasjon personvogner levert til NSB. I alt 92 vogner ble bygget ved Strømmens Værksted i perioden 1977-81. To vogner litra A3, 7 litra BF13, 20 litra BF14 og 63 litra B5. I tillegg ble tre BF13-vogner bygget om fra eldre vogntyper.

56 type 5-vogner undergikk i 2010 et oppgraderingsprosjekt i Ungarn. Oppgraderingen omfatter blant annet nye boggier, ny innredning, nytt lys- og klimaanlegg.

Per oktober 2020 er samtlige gjenværende trafikkvogner fordelt mellom SJ Norge og Go-Ahead Nordic. Vogner type 5 brukes på følgende strekninger:
* Alle lokomotivtrukne tog på Dovrebanen Oslo-Trondheim og Nordlandsbanen Trondheim-Bodø (vogntyper B5-3, B5-5, A5-1, BC5-3 og FR5-1)
* Sørlandsbanen: Ett daglig togpar pluss nattog.

De første vognene oppgradert i Ungarn (B5-3, A5-1, BC5-3 og FR5-1) ble satt i drift på Vestfoldbanen 20.06.2011.

Tog med vogner type 5 trekkes av lok type El 18 på Dovrebanen og Sørlandsbanen, og Di 4 på Nordlandsbanen.

## Varianter
Vogntyper merket med gul farge er fortsatt i bruk pr. 2015.

## Eksterne lenker
* Stålvogner serie 5 – Jernbane.net
* NSB.no - *Om våre tog*
* Tønsbergs Blad - Bilder av vogner oppusset i 2011
* Tønsbergs Blad – NSB pimper tog
Lars Wangensten-Berge

**Lars Wangensten-Berge** (født 19. mai 1905, død 15. desember 1985) var en norsk tegneserietegner og illustratør. 

Han er spesielt kjent for å ha skapt og tegnet serien *[[Bassen & Co]]*. Denne serien gikk nesten 20 år i ukemagasinet Familien/(Kristen Ungdom) fra 1949 til 1968. For samme ukemagasin laget også Wangensten-Berge tegneserier av historiene *[[Robinson Crusoe]]* (1946) og *[[Onkel Toms hytte]]* (1947). 

Lars Wangensten-Berge har også illustrert flere bøker, blant annet skolebøker og Lauritz Johnsons barndomsfortelling *Pannekakelua og andre historier* (1968). I 1943 kom hans egen *HUMOR i svart og hvitt*.

## Referanser


## Litteratur
* Aars, Ivar: *Kunstnar med smil og snert. Lars Wangensten Berge og livsverket hans.* (I: Årbok for Valdres, 2000)
Den nederrhinsk-westfaliske rikskrets

**Den nederrhinsk-westfaliske rikskrets** (tysk: **Niederrheinisch-Westfälischer Reichskreis**) var en rikskrets i det tysk-romerske rike. Den bestod av territorium fra det tidligere hertugdømmet Nederlothringen, Friesland og den westfaliske delen av  det tidligere hertugdømmet Sachsen.

Rikskretsen bestod av flere små stater. Grevene De la Marck klarte likevel å forene et stort område inn under de forente hertugdømmene Jülich-Kleve-Berg fra 1521. Keiserrikets største kirkelige territorium blei regjert av fyrstbiskopene av Münster.
Majiabangkulturen

**Majiabangkulturen** (forenklet kinesisk: 马家浜文化, tradisjonell kinesisk: 馬家浜文化, pinyin: *Mǎjiābāng wénhuà*) var en neolittisk kultur i Kina. Den bestod langs nedre del av floden Yangtze og rundt innsjøen Tai Hu. Den er oppkalt etter funnstedet **Majiabang** (avdekket i 1959) ved byen Jiaxing 嘉兴市 i provinsen Zhejiang. Elementer fra Hemudukulturen ble videreutviklet her. Dateringsmotodene viser at kulturen blomstret mellom 4750 f.Kr. og 3700 f.Kr.

Kulturen var et jordbrukssamfunn, med dyrking av xian-ris (*Oryza sativa*, subspecies *hsien*, en langkornet glutinøs ris), og man drev også med svin, hund og andre husdyr. Fiske og jakt var også utviklet.  

**Majiabang-funnstedet** (forenklet: 马家浜遗址, pinyin: Majiabang yizhi) ble i 2001 tilføyd på Folkerepublikken Kinas liste over kulturminner. 

## Referanser


## Litteratur
* *[[Cihai]]*; Shanghai: Shanghai cishu chubanshe 2002;
Living for the Weekend

***Living for the Weekend*** er et musikkalbum med Jonas Fjeld, utgitt i 1982. Det er hans andre soloplate, den ble innspilt i Nashville med kremen av studiomusikere og Jimmy Tarbutton som produsent.

## Sporliste

# «Living for the Weekend» (Fjeld/Sareussen)
# «Wanted Man» (Fjeld/Sareussen)
# «Plated Gold» (Fjeld/Sherraden)
# «Holding My Love» (Foster/Tarbutton)
# «Get It Down» (Fjeld/Sareussen)
# «Love Insurance» (Foster/Tarbutton)
# «Hide Away» (Fjeld/Gallie)
# «Blue Hotel» (Fjeld/Sherraden)
# «I Will Love You Again» (Fjeld/Sherraden)
# «The Laughter In Your Eyes (Now I Love You)» (Fjeld/Sareussen)
## Medvirkende
### Musikere
* Jonas Fjeld - sang, gitarer, låtskriver
* Eddie Bayers - trommer
* Dennis Burnside - piano, keyboard
* Joe Osborn - bass 
* Paul Worley - gitarer
* Ron Fairchild - synth
* Farrell Morris - perkusjon 
* Bruce Watkins - fiolin
* Bobbe Seymour - fiolin
* Jimmy Tarbutton - produsent, gitarer, miksing, tekniker
* Greg Gordon - kor
* Kate Phelan - kor
* Michael Foster - kor
### Andre medvirkende
* Elisabeth Behrens - omslagsdesign
* Sherry Tarbutton - modell
* Jimmy Moore - fotograf

## Referanser
Xinlekulturen

**Xinlekulturen** (kinesisk: 新樂文化, pinyin: *Xīnlè wénhuà*) er oppkalt etter funnstedet Xinle i Liaoning i Kina, og dateringer varierer mellom omkring 5&nbsp;500 og 2&nbsp;500 f.Kr. Funnene ble gjort i 1973, ved nedre del av floden Liao He, i subdistriktet Xinle i bydistriktet Huanggu i Shenyang.

Xinle var bebodd mellom 5&nbsp;500 og 4&nbsp;500 f.Kr. Forkullet hirse er blitt funnet i Xinle, men andre funnsteder i nærheten oppviser funn knyttet til fiske. Xinlekulturen var også et overgangsstadium mellom de fullt utviklede bondesamfunnene på den nordkinesiske slette og jeger-samler-samfunnene i Korea og Japan. Xinle oppviser keramikk som i mye overensstemmer med chulmun- og jomonkeramikken, men som er helt forskjellig fra den bemalte keramikken hos de hirsedyrkende yangshaobøndene på det kinesiske fastlandet. Liksom folkene i postglaciale kulturene i de mandsjuriske og mongolske områdene benyttet xinlemenneskene seg av flintredskap. Deras inventarium av slipte steinredskap, med blant annet mortler og polerte økser eller tverrøkser, minner om det som knyttes til chulmun- och jomonkulturene.
Elevutveksling

**Elevutveksling** er en betegnelse for internasjonal utveksling av elever i videregående skole. Utvekslingen kan være organisert av en organisasjon, skolen, eleven selv eller staten. En elev som reiser på utveksling kalles utvekslingselev og det vanligste er å tilbringe et helt eller halvt skoleår i utlandet.

## Historie
Den første elevutvekslingen fant sted i 1947. Da reiste en gruppe europeiske ungdommer til USA i regi av organisasjonen AFS.

## Norge og elevutveksling
Norge har lange tradisjoner med elevutveksling og er også det landet i verden som sender ut flest utvekslingselever per innbygger.  I dag reiser over 1500 norske elever på utveksling hvert år. 
Tradisjonelt har de fleste valgt å reise til USA med Storbritannia, Tyskland og Frankrike som andre populære vertsland. Fortsatt velger flesteparten å reise til USA, men stadig flere velger å reise til andre land.

## Godkjenning
Det er mulig å få skoleår i utlandet godkjent som et år av videregående skole. Som regel må man da ta Vg2 i utlandet slik at man kan komme tilbake og begynne rett i Vg3. Det er opp til hver enkelt skole bestemme hva som kan godkjennes.  Dersom man får skoleåret (forhånds)godkjent, kan man også søke støtte fra Statens lånekasse for utdanning.

## Skole- og boforhold

Elever på utveksling blir som regel formelt innskrevet på skolen i utlandet og må følge undervisningen på lik linje med andre elever. Dette betyr at elevene også må gjøre lekser og ha prøver, men lærere viser også ofte forståelse for språklige begrensninger hos eleven.

Selv om det finnes utvekslingsprogrammer der eleven bor på internat ved skolen, er det vanligste at utvekslingselever bor hos en lokal familie i nærheten av skolen. Eleven blir en del av familien og må ta del i familieaktiviteter og også husarbeid. Eleven betaler selv for lommepenger

## Organisasjoner og land
Det er minst 16 organisasjoner i Norge som tilbyr utveksling for elever i videregående skole. I tillegg har flere videregående skoler utvekslingsavtaler med spesifikke skoler i utlandet.

* Vennskap Nord/Sør
* AFS Internasjonal utveksling
* Aspect
* EF Education First
* Erasmus+ (yrkesfag)
* Explorius
*  Gjør det! (yrkesfag)
* Hordaland fylkeskommune
* Into Education
* Institut Français Norvège
* My Education
* Rotary 
* Speak
* STS
* YFU
* Young Life

### Enkelte vertsland

Obs: Listen er ikke fullstendig.

## Kostnader
Et skoleår i utlandet koster vanligvis mellom 30 000 og 80 000 kroner avhengig av organisasjon, land og type program. Lommepenger kommer i tillegg. Hvis man får skoleåret godkjent kan man få støtte fra Lånekassen på ca. kr. 45 000.

## Søknadsprosess
Det er vanlig å søke om å reise på utveksling mellom ca et til et halvt år før avreise. Men til enkelte land kan det lønne seg å søke tidligere. Et eksempel er Australia som er kjent for å ha svært mange søkere per plass.

## Litteratur
Schewe, Olav. Utvekslingselev: Et skoleår i utlandet, Fagbokforlaget, 2010
(Håndbok for utvekslingselever)

## Referanser
Neck n’ Neck

***Neck n' Neck*** er et musikkalbum med Jonas Fjeld Band, utgitt i 1985. Albumet lå syv uker på VG-lista og endte med tiendeplass som beste plassering.

## Sporliste

# «So Physical» (Bredesen/Sherraden/Flamming)
# «The Bells are Ringing for You Now» (Fjeld/Sherraden/Flamming)
# «Neck'n Neck with the Night» (Bredesen/Sherraden/Flamming)
# «Time Out for Tears» (Fjeld/Sareussen)
# «Sensual Dancer» (Bredesen/Sherraden/Flamming)
# «Hands Down» (Fjeld/Sherraden/Flamming)
# «Your Eyes» (Fjeld/Sherraden)
# «Waiting» (Fjeld/Chocron)
# «I Came to Rock» (Van Zandt/Fjeld/Bredesen/Reinertsen)
# «Breaking Away» (Fjeld/Sherraden/Flamming)
## Medvirkende
### Jonas Fjeld Band
* Jonas Fjeld - gitarer, sang, låtskriver, bakgrunnsvokal
* Bent Bredesen - gitarer, vokal, bakgrunnsvokal
* Pål Reinertsen - bass
* Per Kolstad - piano
* Per Hillestad - trommer
### Andre medvirkende
* Lasse Hafreager - piano
* David Chocron - bakgrunnsvokal, arrangement 
* Olav Gustafsson - trommer
* Little Steven - gitar, bakgrunnsvokal
* Atle Bakken - synthesizer 
* Kjetil Bjerkestrand - synthesizer 
* Ingar Helgesen - tekniker